علمت “كود” من مصدر مطلع أن شركات التبغ طيحو كواريهم ودارو لقاء مع لقاء مسؤولي وزارة الاقتصاد والمالية، بغاو يدير التصنيع المحلي. وحسب مقرب من وزير الاقتصاد والمالية محمد بنشعبون ل”كود” فإن هاد الشركات المستوردة للتبغ بغات تولي شركات مصنعة، بسبب رفع رسوم الاستيراد إلى 40 في المائة. هاد الضريبة على الاستيراد غاتجيب مداخيل مهمة بالملايير دراهم. وقال بنشعبون، اليوم في لجنة المالية بمجلس النواب، أثناء مناقشة مشروع قانون مالية تعديلي 2020، أن هذا القرار ديال رفع رسوم الاستيراد غدي يشجع التصنيع المحلي. مصدر من الجمارك قال ل”كود” كون مكانش هاد الاجراء مغاديش يجيو هاد الشركات”، مضيفا :”ودبا قاليك باغين يصنعو من المغرب يعني يجيبو المادة الخام ويصنعو فالمغرب كاينا نسبة كتصنعها الشركة المغربية للتبغ ونسبة اخرى يتم استواردها من طرف شركات. هاد اللوبي لي اصلا ضغط بزاف على الحكومة والبرلمان باش مايخرج القانون منع التدخين في الأماكن العام، ولي دمر صحة المواطنين، اليوم كيديرو القوالب مع الدولة فاش تزادو الضريبة على الاستيراد باغين يديرو صناعة فالمغرب. لوبي وراء منع إخراج النصوص التطبيقية لقانون منع التدخين، الذي يعود تاريخ صدوره إلى سنة 1991، لكن هذا القانون لا يطبق منذ ذلك التاريخ، رغم مرور أكثر من 20 سنة على المصادقة عليه داخل البرلمان. هاد اللوبي باغي يضغط باش يهبطو الرسوم ديال الاستيراد وفاش مقدش يبدلها دبا باغي يدير التصنيع فالمغرب ويستغلو هاد التشجيع على الصناعة مع الخطة الجديدة ديال الحكومة فمجالس الصناعة. 
سكوب..بسبب ضريبة الاستيراد: لوبي “الكارو” طيح كواريه وها شنو طلب من بنشعبون 